Zaida Fernández

Zaida Fernández Pérez (Bilbo, 1984ko abenduaren 6a) soziologoa da. Euskal udalerri ezberdinetan aztarna feministak eta emakumeenak bistaratzeko proiektuak ikertu eta dinamizatu egin ditu.

 Biografia eta ibilbidea 
Zaida Fernández Bilbon jaio zen 1984an. Soziologoa da, gizarte ikertzailea eta Ikasketa Feministak eta Generokoak masterra egin zuen Euskal Herriko Unibertsitatean. 2015 geroztik Eibarko Andretxearen dinamizatzailea da. Ermuako Emakumeen Asanbladako kidea da, baita Emakumeen Ahalduntzerako Eskola ezberdinetako ikaslea eta irakaslea ere.

Urteetan zehar “aztarna feministak eta emakumeenak” kontzeptuaren inguruan ikertzen aritu izan da. Hainbat lekuko emakumeen “aztarnak” bistaratzeko proiektuak burutu ditu (Eibar, Ermua, Basauri, Ondarroa eta Errenteria besteak beste) bakoitzean suertatu diren errealitate sozial eta ekonomikoaren ondoriozko ñabardurak agerian utziz. Proiektu horien abiapuntua emakumeek eta feminismoak gure herri eta hiriei egindako ekarpenak berreskuratzearen garrantzia eta beharra da. Aurrera eramateko orduan, emakumeen toki-tokiko memoria kolektiboa berreskuratzeko prozedura parte hartzaile ezberdinak erabiltzen ditu. Urbanismoa historiaren materialtasuna da. Aipatzen ez dena ez da existitzen, ez da errekonozitzen. Leku bat izendatzea, monumentu bat diseinatzea edo oroitzapenezko plaka batekin seinaleztatzea oroimen sozialaren parte da, jendartean garrantzitsutzat jotzen duguna ahanzturatik berreskuratzea baita.
2020an Eibarko emakumeek, industria garaian, garapen ekonomiko, sozial, kultural eta urbanistikoari egindako ekarpenak ikuspuntu feminista batetik berreskuratzea eta aitortzeko argitaratu den egileetariko bat izan da.Askotan ez dugu ezagutzen gure amamek egindakoa eta, egin dutena ezagutzen dugunean, beste modu batean begiratzen ditugu. Eurek ez dute kontatzen, ez dute euren burua subjektu bezala ikusten, eta subjektu historikoak izan direla aldarrikatu eta aitortu behar da.

 Argitalpenak 

 Aztarnen Mapak 
 Basauriko emakumeen aztarnen mapa. Argitalpena (gaztelaniaz)   
 Emakumeek kontatutako Errenteria industriala. (gaztelaniaz) Luz Maceira Ochoa y Zaida Fernández Pérez, LA ERRENTERIA INDUSTRIAL CONTADA POR LAS MUJERES ZAIDA FERNÁNDEZ PÉREZ y LUZ MACEIRA OCHOA, "INTRODUCCIÓN" ZAIDA FERNÁNDEZ PÉREZ Y LUZ MACEIRA OCHOA, "PROCESO"
 Ermuko aztarna feministak eta emakumeen aztarnak. (Gaztelaniaz). Zaida Fernández, Presentación
 Ondarruko azternen Mapa. (Gaztelaniaz eta euskaraz)  
 Eibarko industrializazioan emakumeen aztarnen Mapa. 

 Beste argitalpen batzuk 
 "Emakumerik gabe, Eibar, ez litzateke gaur egungoa izango"
 "Educación, Memoria e Historia" argitalpenean parte hartu du.

 Erreferentziak 

 Kanpo estekak 
 Zaida Fernández "Buscando las huellas de las mujeres mayores".(Pikara Magazine, 2022)
 Zaida Fernández "Errealitatea aztertu eta eraldatzeko, artea funtsezko tresna da." (Bizkaiko hitza)
 Zaida Fernández "Las mujeres debemos tomar conciencia de nuestras capacidades." (Cadena Ser)
 Zaida Fernández "Historiako subjektu politikoa beti izan da gizona" (Tolosaldeko Ataria)
 Basauri Un municipio con huella de mujer. (El Correo)
 Zaida Fernández "'Ez dugu ezer egin' diote hasieran; gero ohartzen dira: 'Gure herria eraiki dugu'" (Naiz)
 Ermua-ko Emakumeen Asanblada: berdintasunarekin konpromisoa. (Emakunde)
 Eibarko Andretxea. (Andretxea)
 Ikasketa Feministak eta Generokoak Unibertsitate Masterra (UPV-EHU)

Kategoria:Bilbotarrak
Kategoria:Euskal Herriko soziologoak
Kategoria:Emakume soziologoak
Kategoria:Euskal Herriko Unibertsitateko ikasleak